[pic] | KOMISIJA EVROPSKIH SKUPNOSTI |

Bruselj, 2.8.2007

SEC(2007) 1054 konč.

Osnutek

SKLEP SKUPNEGA ODBORA EGP

o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

- Osnutek skupnega stališča Skupnosti - (predložen s strani Komisije)

OBRAZLOŽITVENI MEMORANDUM

1. Protokol 31 k Sporazumu EGP vsebuje posebne določbe o sodelovanju med Skupnostjo in državami EGP−EFTA na področjih, za katera ne veljajo štiri temeljne svobode.

2. Namen priloženega osnutka sklepa Skupnega odbora EGP je spremeniti Protokol 31, da se razširi sodelovanje na področju socialne politike. Sklep določa okvir za sodelovanje in podrobnosti za polno udeležbo držav EGP-EFTA v programih in dejavnostih Skupnosti na tem področju z učinkom od 1. januarja 2007 ter zadeva:

- Sklep št. 779/2007/ES Evropskega parlamenta in Sveta z dne 20. junija 2007 o uvedbi posebnega programa za preprečevanje nasilja nad otroki, mladimi in ženskami in boj proti njemu ter za zaščito žrtev in ogroženih skupin za obdobje 2007–2013 (program Daphne III) v okviru splošnega programa „Temeljne pravice in pravosodje“.

3. Člen 1(3)(b) Uredbe Sveta (ES) št. 2894/94 o pravilih za izvajanje Sporazuma EGP predvideva, da Svet na predlog Komisije oblikuje stališče Skupnosti do takih sklepov.

4. Osnutek sklepa Skupnega odbora EGP se predloži v odobritev Svetu, nato pa Komisija v najkrajšem možnem času predstavi stališče Skupnosti v Skupnem odboru EGP.

Osnutek

SKLEP SKUPNEGA ODBORA EGP

o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,

ob upoštevanju naslednjega:

1. Protokol 31 k Sporazumu je bil spremenjen s Sklepom Skupnega odbora EGP št. …/... z dne …[1].

2. Primerno je razširiti sodelovanje pogodbenic Sporazuma, tako da se vključi Sklep št. 779/2007/ES Evropskega parlamenta in Sveta z dne 20. junija 2007 o uvedbi posebnega programa za preprečevanje nasilja nad otroki, mladimi in ženskami in boj proti njemu ter za zaščito žrtev in ogroženih skupin za obdobje 2007–2013 (program Daphne III) v okviru splošnega programa „Temeljne pravice in pravosodje“[2].

3. Protokol 31 k Sporazumu bi bilo zato treba spremeniti tako, da se omogoči začetek tega razširjenega sodelovanja z učinkom od 1. januarja 2007 –

SKLENIL:

Člen 1

Člen 5 Protokola 31 k Sporazumu se spremeni:

1. Odstavek 5 se nadomesti z naslednjim:

„5. Države Efte sodelujejo v programih in dejavnostih Skupnosti iz prvih dveh alinej odstavka 8 od 1. januarja 1996, v programu iz tretje alinee od 1. januarja 2000, v programu iz četrte alinee od 1. januarja 2001, v programih iz pete in šeste alinee od 1. januarja 2002, v programih iz sedme in osme alinee od 1. januarja 2004 ter v programih iz devete, desete in enajste alinee od 1. januarja 2007.“

2. Odstavku 8 se doda naslednja alinea:

„– 32007 D 0779 : Sklep št. 779/2007/ES Evropskega parlamenta in Sveta z dne 20. junija 2007 o uvedbi posebnega programa za preprečevanje nasilja nad otroki, mladimi in ženskami in boj proti njemu ter za zaščito žrtev in ogroženih skupin za obdobje 2007–2013 (program Daphne III) v okviru splošnega programa „Temeljne pravice in pravosodje“ (UL L 173, 3.7.2007, str. 19).“

Člen 2

Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma*.

Uporablja se od 1. januarja 2007.

Člen 3

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije .

V Bruslju, […]

Za Skupni odbor EGP

Predsednik […]

Sekretarja Skupnega odbora EGP […]

[1] UL L …

[2] UL L 173, 3.7.2007, str. 19.

* [Navedena ni nobena ustavna zahteva.] [Navedene so ustavne zahteve.]